o izvajanju pooblastila, prenesenega na Komisijo v skladu z Uredbo (ES) št. 1760/2000 Evropskega parlamenta in Sveta o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97

POROČILO KOMISIJE EVROPSKEMU PARLAMENTU IN SVETU

o izvajanju pooblastila, prenesenega na Komisijo v skladu z Uredbo (ES) št. 1760/2000 Evropskega parlamenta in Sveta o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97

1. Uvod in pravna podlaga

Člen 22b(2) Uredbe (ES) št. 1760/2000 Evropskega parlamenta in Sveta (v nadaljnjem besedilu: uredba o identifikaciji govedi) zahteva, da Komisija Evropskemu parlamentu in Svetu predloži poročilo o izvajanju pooblastila, prenesenega nanjo z navedeno uredbo. Poročilo se pripravi najpozneje devet mesecev pred koncem petletnega obdobja prenosa pooblastila z začetkom 17. julija 2014. Prenos pooblastila se samodejno podaljša za enako obdobje, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

2. Izvajanje pooblastila

Člen 22b(2) uredbe o identifikaciji govedi se uporablja za pooblastilo za sprejemanje delegiranih aktov, preneseno na Komisijo s členom 4(1), (3) in (5), členom 4a(2), členom 5, členom 6(2), členom 7(1), (2) in (6), členom 13(6), členom 14 ter členom 15a navedene uredbe.

Natančneje:

(a) s členom 4(1) uredbe o identifikaciji govedi je na Komisijo preneseno pooblastilo za dodajanje sredstev za identifikacijo na seznam iz Priloge I, ob hkratnem zagotavljanju njihove interoperabilnosti, da se zagotovi prilagoditev sredstev za identifikacijo tehničnemu napredku. V zvezi s tem se do zdaj ni poročalo o tehnološkem razvoju glede novih sredstev za identifikacijo govedi. Zato mora biti sporočen nadaljnji tehnološki napredek, preden se nadaljuje s pripravo delegiranega akta glede novih sredstev za identifikacijo govedi;

(b) s členom 4(3) uredbe o identifikaciji govedi je na Komisijo preneseno pooblastilo za sprejemanje zahtev za sredstva za identifikacijo iz Priloge I ter prehodnih ukrepov za uvedbo posebnih sredstev za identifikacijo. Na podlagi predhodnika tega pooblastila, nekdanjega člena 10(a), je Komisija z Uredbo (ES) št. 911/2004 sprejela zahteve za običajne ušesne znamke. Ker bodo z Uredbo (EU) 2016/429 črtani členi od 1 do 10 uredbe o identifikaciji govedi, Komisija sprejme zahteve za elektronska sredstva za identifikacijo v skladu s pooblastili, prenesenimi nanjo s členom 118(1)(a) in členom 120(2)(c) pravil o zdravju živali;

(c) s členom 4(5) uredbe o identifikaciji govedi je na Komisijo preneseno pooblastilo za sprejemanje zahtev za nadomestna sredstva za identifikacijo, ki se uporabljajo za govedi, namenjene za kulturne in športne prireditve, razen sejmov in razstav, vključno s prehodnimi ukrepi, potrebnimi za njihovo uvedbo. Na podlagi predhodnika tega pooblastila, nekdanjega člena 4(1), je Komisija sprejela takšne zahteve z Uredbo (ES) št. 644/2005;

(d) s členom 4a(2) uredbe o identifikaciji govedi je na Komisijo preneseno pooblastilo za določitev posebnih okoliščin, na podlagi katerih lahko države članice podaljšajo roke za namestitev sredstev za identifikacijo. Z odločbama 2004/764/ES in 2006/28/ES so bile sprejete posebne zahteve za goveda v naravnih rezervatih na Nizozemskem in za teleta krav dojilj, ki se ne uporabljajo za proizvodnjo mleka (preden je bila uredba o identifikaciji govedi spremenjena z Uredbo (EU) št. 653/2014). Na tej stopnji niso potekale razprave o dodatnih okoliščinah, zaradi katerih bi bilo treba z delegiranim aktom sprejeti posebne zahteve;

(e) s členom 5 in členom 6(2) uredbe o identifikaciji govedi je na Komisijo preneseno pooblastilo za določitev pravil o podatkih, ki se izmenjujejo med računalniškimi bazami podatkov držav članic, in informacijah iz računalniških baz podatkov, ki se vključijo v potni list za živali, vključno s prehodnimi ukrepi. Ker bodo z Uredbo (EU) 2016/4293 črtani členi od 1 do 10 uredbe o identifikaciji govedi, Komisija ta pravila sprejme v skladu s pooblastili, prenesenimi nanjo s členom 118(1)(b) in 118(1)(c) pravil o zdravju živali;

(f) s členom 7(1) uredbe o identifikaciji govedi je na Komisijo preneseno pooblastilo za določitev izjemnih okoliščin, v katerih lahko države članice podaljšajo rok, v katerem morajo imetniki goveda poročati pristojnemu organu o vseh premikih na gospodarstvo in z njega ter o vsakem rojstvu in poginu živali na gospodarstvu. Na podlagi predhodnika tega pooblastila, nekdanjega člena 7(1), je Komisija sprejela takšne zahteve z Uredbo (ES) št. 911/20042;

(g) s členom 7(2) uredbe o identifikaciji govedi je na Komisijo preneseno pooblastilo za pripravo seznama držav članic ali delov držav članic, kjer veljajo posebna pravila za sezonsko pašo, vključno z obdobjem, posebnimi obveznostmi imetnikov ter pravili o registraciji gospodarstva in registraciji premikov govedi. Ker je Komisija ta pravila sprejela z Odločbo 2001/672/ES, niso potekale razprave o dodatnih okoliščinah, zaradi katerih bi bilo treba z delegiranim aktom sprejeti posebne zahteve;

(h) s členom 7(6) uredbe o identifikaciji govedi je na Komisijo preneseno pooblastilo za določitev pravil o informacijah, ki jih je treba vključiti v register gospodarstva. Na podlagi predhodnika tega pooblastila, nekdanjega člena 10(c), je Komisija sprejela takšne zahteve z Uredbo (ES) št. 911/20042;

(i) s členom 13(6) uredbe o identifikaciji govedi je na Komisijo preneseno pooblastilo za sprejetje določb za poenostavljeno navajanje porekla v primerih, ko žival za zelo kratek čas ostane v državi članici ali tretji državi rojstva ali zakola, da bi se izognili nepotrebnemu ponavljanju. Na podlagi predhodnika tega pooblastila, nekdanjega člena 19, je Komisija določila takšna pravila s členom 3 Uredbe (ES) št. 1825/2000;

(j) s členom 14 uredbe o identifikaciji govedi je na Komisijo preneseno pooblastilo za določitev pravil, ki so enakovredna pravilom za mleto meso, za označevanje odrezkov govejega mesa ali kosov govejega mesa. Na podlagi predhodnika tega pooblastila, nekdanjega člena 19, je Komisija sprejela takšne zahteve z Uredbo (ES) št. 1825/20009;

(k) s členom 15a uredbe o identifikaciji govedi je na Komisijo preneseno pooblastilo za določitev opredelitev in zahtev, ki se uporabljajo za izraze ali kategorije izrazov, ki jih lahko nosilci dejavnosti prostovoljno dajo na etikete. Od poenostavitve prostovoljnega označevanja z Uredbo (EU) št. 653/20147, ki je spremenila uredbo o identifikaciji govedi, ni bilo okoliščin, ki bi nakazovale potrebo po reguliranju takšnih opredelitev in zahtev z delegiranim aktom.

3. Zaključek